Diari Oficial de la Generalitat Valenciana


Sumari del DOGV 8660, del 21-10-2019 (2019/8586)

Notificació de la sentència dictada en el procediment ordinari número 750/2016.
-------------------------------------------------------------------------------

### Dades del document

Número de DOGV
:   8660

Data del DOGV
:   21-10-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8586


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 750/2016. [2019/8586]  
De: CaixaBank, SA.  
Procurador: Rafael Breva Sanchis.   
Contra: Javier José Tárrega Bernal i Claudia Patricia Salazar Yepes.  
Procuradora: Mariola Tarazona Botella.   
  
En aquest procediment de judici ordinari número 750/2016 seguit a instàncies de CaixaBank, SA, contra Javier José Tárrega Bernal i Claudia Patricia Salazar Yepes s'ha dictat sentència, el tenor de la qual és el següent:  
  
«Sentència número 57/2019  
Castelló de la Plana, 8 d'abril de 2019  
Elisa Martí Vilache, magistrada jutgessa titular del Jutjat de Primera Instància 3 de Castelló de la Plana, he vist aquestes actuacions de procediment ordinari número 750/2016, seguides davant d'aquest Jutjat a instàncies de CaixaBank, SA, representada pel procurador senyor Breva Sanchis i defensada pel lletrat senyor Ferrer Vicent, contra Javier José Tárrega Bernal, representat per la procuradora senyora Tarazona Botella i defensat per la lletrada senyora Moliner Fernández, i contra Claudia Patricia Salazar Yepes, en situació de rebel·lia processal, en exercici d'acció declarativa i reclamació de quantitat per un import de 43.091,62 euros.  
Dispositiva  
S'estima parcialment la demanda interposada pel procurador senyor Breva Sanchis, en nom i representació de CaixaBank, SA, contra Javier José Tárrega Bernal, representat per la procuradora senyora Tarazona Botella i contra Claudia Patricia Salazar Yepes, en situació de rebel·lia processal, i en conseqüència,  
Primer. Es declaren nul·les, per abusives, les clàusules de venciment anticipat (6a bis) i d'interés de demora (6a) recollides en l'escriptura de préstec objecte d'aquestes actuacions.  
Segon. Es condemna de forma solidària a la part demandada al pagament de la quantitat que, per quotes de principal i interessos ordinaris del préstec ha vençut en el moment del tancament del compte, que puja a 1.362,66 euros, en els vint dies següents en què siga ferma aquesta sentència, i la part deutora podrà rehabilitar el contracte amb el pagament de les cinc quotes impagades a la data de tancament del compte més les reportades amb posterioritat, amb els interessos que de tals quotes ja vençudes es reporten des de la interpel·lació judicial fins a la sentència, i els interessos de l'article 576 de la Llei d'enjudiciament civil que es reporten des que es dicte la sentència.  
Tot això sense expressa condemna a costes a cap de les parts.  
Lliureu testimoniatge d'aquesta sentència, unit a les actuacions, i arxiveu-ne l'original en el llibre de sentències d'aquest Jutjat.  
  
Contra aquesta sentència es pot interposar un recurs d'apel·lació davant de l'Audiència Provincial de Castelló, que s'interposarà en el termini de vint dies des de la notificació d'aquest edicte, i serà requisit indispensable per a admetre'l a tràmit el mateix que acredite haver consignat en l'entitat de crèdit i en el compte de depòsits i consignacions obert a nom d'aquest Jutjat un depòsit de 50 euros.  
  
Així, aquesta és la meua sentència, que pronuncie, mane i signe.»  
  
Atés que la demandada, Claudia Patricia Salazar Yepes, es troba en parador ignorat, s'expedeix aquest edicte perquè li servisca de notificació de forma deguda.  
  
Castelló de la Plana, 8 d'abril de 2019.- La lletrada de l'Administració de justícia: María Tamara Silva.